У Вікіпедыі ёсць артыкулы пра іншых асоб з прозвішчам Саўчанка.

**Уладзі́мір Яго́равіч Са́ўчанка** (нар. 26 лютага 1952, в. Фралоўка Касцюковіцкага раёна, Магілёўская вобласць, БССР) — дзяржаўны дзеяч Беларусі, былы старшыня Гродненскага абласнога выканаўчага камітэта (2001—2010).

Біяграфія
---------

У 1974 годзе скончыў Беларускую дзяржаўную сельскагаспадарчую акадэмію.

Працаваў дырэктарам Брасаўскага сельгастэхнікума, Бранскай вобласці, Расія. Быў прарабам, начальнікам Круглянскага ДРБУ, старшынёй калгаса, пасля — старшынёй Круглянскага райвыканкама.

У 1996—1999 гадах — намеснік старшыні Магілёўскага аблвыканкама.

З 1999 па 2001 год быў першым намеснікам старшыні Гродзенскага аблвыканкама.

5 лютага 2001 года быў прызначаны в. а. старшыні Гродзенскага аблвыканкама (у сувязі са смерцю Аляксандра Дубко).

29 сакавіка 2001 года Указам Прэзідэнта быў прызначаны старшынёй Гродзенскага аблвыканкама.

25 студзеня 2010 года быў вызвалены з пасады ў сувязі з пераходам на іншую работу.

Праца на пасадзе старшыні Гродзенскага аблвыканкаму
---------------------------------------------------

Дзейнасць Уладзіміра Саўчанкі на чале Гродзенскай вобласці часта ацэньваецца негатыўна. У першую чаргу з яго асобай звязваюць руйнаванне гістарычнага цэнтру Гродна, а таксама наступ на мясцовую незалежную прэсу і яе ліквідацыю[*крыніца?*].

У 2005—2009 гадах была праведзеная «рэканструкцыя» Гродна пад кіраўніцтвам губернатара Уладзіміра Саўчанкі. Падчас «рэканструкцыі» быў знішчаны цэлы шэраг помнікаў гісторыі і культуры: магнацкі Палац на Падоле (помнік архітэктуры XVIII стагоддзя), стайні Сцяпана Батуры (помнік архітэктуры XVI стагоддзя), флігель палаца віцэ-адміністратара другой паловы XVIII стагоддзя. У тыя часы ён выконваў функцыю стайні і карэтнай. Гэты будынак быў самай старой аўтэнтычнай стайняй, якая захавалася на тэрыторыі Беларусі. Пасля трох месяцаў вырашэння лёсу флігеля, які цалкам захаваўся з 1794 году, яго зруйнавалі.

Заўвагі
-------

1. ↑  Указ Прэзідэнта Рэспублікі Беларусь ад 29 сакавіка 2001 года №176 «Аб прызначэнні У.Я.Саўчанкі старшынёй Гродзенскага аблвыканкама»  (руск.)
2. ↑  Указ Прэзідэнта Рэспублікі Беларусь ад 25 студзеня 2010 года № 46 «Аб вызваленні ад пасады У.Я.Саўчанкі»(недаступная спасылка)  (руск.)
3. ↑  Страчаны палац на Падоле // harodnia.com
4. ↑  Ценность, о которой не знали. 10 лет назад в Гродно разрушили здание XVI в.(недаступная спасылка) // hrodna.life
5. ↑  В Гродно уничтожен очередной памятник истории // Эўрарадыё  (руск.)
6. ↑  В Гродно разрушен флигель дворца вице-администратора XVIII века Архівавана 27 верасня 2020. // naviny.by  (руск.)
7. ↑  У Горадні зносяць флігель XVIII стагодзьдзя // Наша ніва

Спасылкі
--------

* Біяграфія (руск.)

| ⛭Старшыні Гродзенскага абласнога выканаўчага камітэта |
| --- |
| БССР | Пётр Ратайка (1944—1948) • Фёдар Ляхаў (1948—1950) • Іпаліт Канановіч (1950—1961) • Мікалай Малочка (1961—1972) • Васіль Доркін (1963—1964, прам.) • Рыгор Фамічоў (1972—1978) • Сяргей Кабяк (1978—1983) • Дзмітрый Арцыменя (1983—1993) |  |
| Рэспубліка Беларусь | Дзмітрый Арцыменя (1983—1993) • Сямён Домаш (1993—1994) • Аляксандр Дубко (1994—2001) • Уладзімір Саўчанка (2001—2010) • Сямён Шапіра (2010—2013) • Уладзімір Краўцоў (2013—2020) • Уладзімір Каранік (з 2020) |